JUMAL KÕNELEB
Tere ja tere tulemast vaatama saadet "Jumal kõneleb".
Jumal on tõesti elav Jumal.
Ta räägib ja tegutseb oma Vaimu kaudu.
See pole kunagi olnud Jumala plaan,
et keegi meist peaks elama omast jõust.
Ma ei tea, kuidas on sinuga, aga mina vajan küll Tema jõudu.
Kas sina ka?
Mõelda vaid, et Ta on andnud meile jõuallika.
Jõuallika just selle aja jaoks, andmaks jõudu just selle hetke jaoks.
Andma jõudu just selle elu jaoks praegu.
Ta on andnud meile oma Vaimu.
Galaatlastele 3:14 öeldakse, et Jeesus suri meie eest selleks,
"et Aabrahami õnnistus saaks paganatele osaks Kristuses Jeesuses
ja et me tõotatud Vaimu saaksime usu kaudu."
Taevaisa on andnud sulle ja mulle oma Vaimu.
Jumala Vaimu.
Täna tahame rääkida sellest,
et Jumal tahab anda meile elu, mis on täis Püha Vaimu.
Ma ei tea, kuidas on sinuga, aga mina vajan Püha Vaimu.
On imeline olla täidetud Püha Vaimuga.
Kas on võimalik olla täis Püha Vaimu? - Vaatame järele.
Alustame Jeesusest.
Jeesus ei teinud ühtegi imet ega alustanud teenimistööd enne,
kui Ta oli lasknud end ristida.
Mis juhtus ristimise ajal?
Püha Vaim täitis Ta ristimise ajal laskudes Ta üle nagu tuvi.
Taevaisa ütles:
"Sina oled minu armas Poeg, kellest minul on hea meel."
ja Püha Vaim täitis Ta.
Piibel kirjeldab Luuka 4:1,
et sealt lahkudes oli Jeesus täis Püha Vaimu.
Jeesus oli nüüd laetud.
Ta oli käinud end tankimas.
Ta oli täis Püha Vaimu.
Püha Vaim viis Ta seejärel kõrbe, kus hingevaenlane pani Ta proovile.
Kuidas Ta kõrbest tagasi tuli?
Kas Ta oli väsinud, kurnatud ja masendud?
Luuka 4:14 jätkab: "Jeesus tuli Vaimu väes tagasi."
"Jeesus tuli Vaimu väes tagasi Galileasse".
Kui me paneme oma telefoni laadima ja see on sajaprotsendiliselt laetud,
siis see on täielikult laetud.
Nii võime me olla nii laetud ja täis - 100% täis Püha Vaimu.
Johannese 14:16 on toredasti kirjeldatud aega,
mil Jeesus on lahkumas maa pealt ja ütleb sedasi: "Ja ma palun Isa
ja ta annab teile teise Lohutaja, et tema oleks teiega igavesti."
Kuigi Jeesus lahkus,
saatis Ta meile teise lohutaja, kes on meiega igavesti.
"Tõe Vaimu, keda maailm ei saa võtta vastu,
sest ta ei näe teda ega tunne teda ära.
Teie tunnete tema ära..." - Aamen.
"...sest ta jääb teie juurde ja on teie sees."
Meie sees. - Seespidi meie sees.
Ta ütleb veel: "Ma ei jäta teid orbudeks,
ma tulen teie juurde."
Püha Vaimu kaudu.
Ta on andnud meile Püha Vaimu. Ta on andnud meil oma Vaimu.
Me oleme mitmes saateosas rääkinud Jumala Sõnast.
See ongi kõige alus, aga Jumal tahab meid täita ka väega.
Ta tahab täita meid oma Vaimuga.
Praegusel ajastul võib tunduda, et on raske püsida pinnal,
on raske püsida positiivsena ja raske saada jõudu,
sest tundub, et katsumusi ja šokeerivaid uudiseid
on maailmas liiga palju.
Me vajame jõudu.
Me lugesime äsja, et Jeesus täitus Püha Vaimuga
ja oli täis Püha Vaimu.
Siin on ka öeldud, et Temast räägiti varsti kõikjal.
Tähtis on aru saada, miks see nii oli.
Kas kuuldus Temast levis kõikjale, sest Ta oli nii hea väljanägemisega
või sellepärast, et Ta rääkis nii hästi?
Ei. Jumala Sõna selgitab, miks Temast räägiti kõikjal.
Siin on öeldud,
et nad olid hämmingus Tema õpetusest.
Miks?
Sest Tema kõne oli täis väge.
Jeesuse kõne polnud vaid ilusad sõnad,
vaid selles oli vägi.
Kui Jeesus ütles haigele: "Ole terve!", siis see haige sai terveks.
Kui Jeesus käskis hingevaenlasel või mõnel deemonil lahkuda,
öeldes: "Välja!", siis see lahkuski.
Jeesuse sõnades oli vägi.
Veel öeldakse Luuka 6:19:
"Ja igaüks rahvast püüdis teda puudutada,
sest temast läks vägi välja ja parandas kõik."
Jeesus oli täis väge, mis mõjus Tema kõne kaudu
ja mõjus nii, et sellest sai osa, kes iganes Teda puudutas.
See vägi tervendas.
Pole siis mingi ime, et Temast räägiti korraga kõikjal.
Ja see, et kõik rahva hulgast tahtsid Teda puudutada.
Kuid midagi sellist ei toimunud enne, kui Ta oli täitunud Püha Vaimuga.
Tore on see, et Jeesus ei pidanud
keerulisi ja raskestimõistetavaid loenguid,
vaid Ta tahtis tuua me ellu väge.
- Aamen.
Jõudu elamiseks.
Ta tahtis anda iseennast ja Püha Vaimu,
et meil oleks jõudu -
Jumala enese Vaimu aitamas me eludes ja katsumustes,
aitamas meie argipäevas.
Ta tahtis anda meile ennast.
Räägime sellest seetõttu,
et oleme inimestena nii harjunud elama omast jõust lähtudes.
Vähemalt meie puhul on see nii.
See on meisse nii juurdunud, et püüame elada omast jõust
ja kui see oma jõud meid alt veab, oleme omadega läbi.
Jumal aga pole kunagi mõelnud, et see peaks nii olema.
Tema tahe on algusest peale olnud, et elaksime Tema jõust lähtudes.
Võime seda kujutleda kui eluna pidevalt voolava kose all,
kus Püha Vaim saab meid kogu aeg ja pidevalt täita.
Me ei ole sellega harjunud.
Võime juba praegu, selle saate ajal... - Võtta väikest dušši.
Võime seista kujutluses selle imelise kose alla.
Laseme Ta Pühal Vaimul voolata me eludes.
Elava vee vood võivad meid täita,
lohutada ja lõõgastada.
Taevas on avatud, sest Jeesus avas taeva.
Aitäh, Püha Vaim!
See on ka rõõmuallikas.
Me võime täituda ka Tema rõõmuga.
Võime värskenduda.
"Sest seal, kus on Issanda Vaim, seal on vabadus."
Imeline!
Võtame keset argiaskeldusi sellise tankimishetke allikal.
See on nagu oaasis olemise hetk.
Pühas Vaimus on ka Vaimu vili.
Mitte vili mitmuses, vaid ainsuses.
See on rahu, armastus, rõõm, tasadus, enesevalitsus
ja kõik see tuleb meisse, sest see on Vaimu Vili.
Aitäh, Issand, et saame lihtsalt olla Su ligiolus.
Sa täidad igaühe oma Püha Vaimuga just praegu.
Sa tood vabaduse, rahu ja rõõmu.
Issand ütleb: "Vaata, ma olen siin ja täidan su oma Vaimuga.
Sa ei pea enam üritama ise kõike teha,
sa ei pea enam püüdma midagi ponnistada,
vaid sa võid lasta lahti, lõõgastuda ja võtta vastu.
"Nüüd on minu kord. Nüüd on minu kord aidata.
Ma valan oma Vaimu su üle ja sa saad rahuneda."
See on nagu kevadine vihm.
Soe vihm,
mis sabiseb turvaliselt.
Midagi ei ole viga, sest Issand on koos meiega.
Püha Vaim võib täita meid täitsa raku tasandil.
Ma muutun kohe rõõmsaks ja vabaks.
Aitäh, Isa!
Imeline!
Me võikski siia jääda.
Ehitame siia lehtmaja? - Ehitame siia lehtmaja.
Pole ime, et Taavetki palus, et Issand ei võtaks temalt oma Vaimu.
Taavet armus Püha Vaimu ligiollu.
Kui Taavet kannelt mängis, siis see rahustas ka Sauli,
sest Püha Vaim oli seal.
Apostlite teod 2:4 kirjutab jüngrite kohta nii:
"Ja nad kõik täideti Püha Vaimuga
ning hakkasid rääkima teisi keeli, nõnda nagu Vaim neile andis rääkida."
Tore, et enne seda nelipühipäeva oli Jeesus neile öelnud,
et nad ei lahkuks
ega hakkaks tegema midagi omast jõust,
vaid et nad ootaksid Isalt selle tõotuse täitumist
millest nad olid Tema kaudu kuulnud.
Nad pidid ootama Püha Vaimu.
Kui Püha Vaim tuleb teisse... - Siis te saate väe.
Siis te saate väe.
Püha Vaim tahab olla ka sinu jõuallikas.
See ei nõua midagi muud kui rahunemist ja selle tunnistamist,
et ma võin elada Talle toetudes,
Vaadates, mis edasi juhtus, kui Püha Vaim täitis jüngrid,
siis nad hakkasid rääkima uusi keeli
ja järgmistes salmides on kirjutatud:
et Peetrus hakkas Püha Vaimuga täidetuna kõnelema.
See sama Peetrus,
kes oli kord argpüksina Jeesuse kolm korda reetnud.
Ta oli kindlasti nutnud kibedalt, sest oli endas tõsiselt pettunud.
Korraga on ta täis Püha Vaimu
ja seisab kogu rahvahulga keskel ning kuulutab evangeeliumit.
Julgelt, ilma mingi hirmuta.
- Täiesti teine mees.
Nii muutunud, et tuhanded saavad usklikuks.
Miks? Sest Piibel ütleb, et Püha Vaim puudutas siis nende südameid,
ja kinnitas neile, et Jumala Sõna on tõde.
Nii nad parandasidki meelt ja said usklikeks.
Miks?
Sest Peetrus oli täis Püha Vaimu
ja Püha Vaimu vägi avaldas temas mõju.
Ma vajan ka seda väge.
Kas mäletad seda aega,
kui lapsed väiksena kella kuuest ärkasid
ja meil ei olnud hommikuti aega palvetada?
Siis me tegime nii, et ma panin käe sinu pea peale
ja sina panid käe minu pea peale
ja siis läksime putru keetma.
See oli see kiirlaadimine.
Kui muuks pole aega, aga mootor on vaja käima saada.
Ehk siis me näeme,
et Peetrus muutus, kui Püha Vaim täitis ta.
Ka jüngrid muutusid
ja ka siis, kui nad valisid või värbasid uusi töötegijaid...
Miks nad valisid näiteks Stefanose või Barnabase?
Stefanose kohta öeldakse Apostlite teod 6:5 nii:
"Nad valisid Stefanose, mehe täis..." - "...usku ja Püha Vaimu..."
Stefanos oli täis usku ja Püha Vaimu!
Nad ei valinud teda tema tarkuse tõttu,
vaid selle pärast, et ta oli täis usku ja Püha Vaimu.
Nad vajasid sellist meest.
Barnabase kohta öeldakse Apostlite tegudes 11:24 järgmist.
Barnabas oli Pauluse lähim kaastööline
ja hea mees.
Miks nii?
Sest ta oli täis Püha Vaimu ja usku.
Apostlite teod 13:52 ütleb:
"Ja jüngrid said täis rõõmu ja Püha Vaimu."
Kas sa tahaksid olla täis rõõmu ja Püha Vaimu?
See õnnestub vaid siis, kui täitud Püha Vaimuga.
Piibel ütleb: "Saage täis Püha Vaimu!"
Piibel tõesti ütleb nii: "Ja ärge joovastuge veinist..."
Mõni mõtleb, et veinijoomine aitab kustutada muresid.
Samas see tekitab sõltuvust alkoholist ja me teame täpselt, milleni see viib.
Aga Piibel ütleb, et on parem võimalus.
Me võime kõigi oma hirmude, murede ja katsumuste keskel
täituda Püha Vaimuga.
Nii nagu me äsja tegime. - Me võime olla täis Püha Vaimu.
Me võime olla täis Püha Vaimu. - Võime olla täis Tema väge.
Võime olla täis Tema rõõmu.
1. Korintlastele 2:12: "Aga meie ei ole saanud maailma vaimu,
vaid Vaimu, kes on Jumalast."
Siin on öeldud, et me oleme saanud Vaimu, kes on Jumalast.
Mõeda vaid!
",,,et me võiksime teada, mida Jumal meile armust kingib."
Püha Vaim on see, kes tuletab meile meelde,
mida Piiblisse on kirjutatud ja mida Jeesus on teinud.
Ka seda, mis meile tegelikult kuulub.
2. Timoteose 1:7:
"Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
Jumala Vaim, kes on minus, on terve mõistusega.
Mind on korduvalt kõnetanud see,
et Jumal ei ole andnud meile arguse vaimu.
Kui mul on olnud hirme ja muresid ja ma olen otsinud Jumalat,
siis olen ka kogenud jõudu ja armastust,
sest ma olen kogenud Tema ligiolu. Seda, et Ta ikkagi hoolib minust.
Ja see mõistlikkuse vaim valgustab seda olukorda.
Ja annab tarkust. - Tarkust selle osas,
et ma ei peagi kartma, sest Jumal on ju suurem.
Roomlastele 5:5 ütleb: "Aga lootus ei jäta häbisse,
sest Jumala armastus on välja valatud meie südamesse
Püha Vaimu läbi, kes meile on antud."
Need asjad on nii olulised,
sest Jumal soovib, et sina ja mina tunnetaksime Teda.
Jumal ei taha, et see jääks üksnes sõnaks,
millest sa kinni haarad.
Jah, vahel peabki kinni haarama, isegi, kui midagi ei tunne,
sest seda on oluline mõista.
Aga Jumal tahab ka,
et me võiksime täituda Temaga ja tunda seda rahu, mis Temas on;
tunda seda armastust, mis Temas on meie vastu.
Jumal tahab tõesti puudutada sind ja mind ja me südameid,
et me võiksime päriselt kogeda, et Tema on tõeline.
Tema Vaim on tõeline, Tema Vaim on elav.
See on elavakstegev Vaim.
See sama Vaim, kes äratas Kristuse surnuist,
elab meie sees.
Piibel ütleb, et see on elavakstegev Vaim.
Täna Ta tahab puudutada sind.
Ma kuulutan Vaimuga täitumist su ellu just praegu.
Tule, Püha Vaim ja täida meid kõiki!
Täida meid oma Püha Vaimuga ja kadugu kõik takistused.
Mis iganes takistused ka oleksid, olgu ebausk, hirm või mured -
taganegu need Jeesuse nimel
ja tulgu Püha Vaimu võidmine ning Püha Vaimu ligiolu
kõikide eludesse just praegu!
Aitäh, et igaüks meist võib täituda Vaimuga,
vabaneda, puhata,
kogeda rahu, armastust, rõõmu, õnnistust ja vabadust.
Tule Püha Vaim!
Tule Püha Vaim just praegu!
Täida meid kõiki Jeesuse nimel.
Halleluuja!
Piibel kasutab Pühast Vaimust rääkides
imelise võrdumina jõge.
Templist voolav jõgi,
mille vesi on tervendav.
Hesekieli 47. peatükis
julgustab Issand prohvetit astuma jõkke.
Loen lõpetuseks Johannese 7:38:
"Kes usub minusse, nagu ütleb Kiri, selle ihust voolavad elava vee jõed.”
Me võime mõelda, kuidas see tundub, kui elava vee jõgi meis pulbitseb.
Kui see voolab ja pulbitseb me sees.
Me jätkame nüüd üheskoos Janiga palvetamist.
Tankigem end imelise Jumala Vaimuga.
- Sa võid võtta vastu Püha Vaimu. - Aamen.
Palvetame koos sinuga
Aitäh, Püha Vaim, et võime jätkata ja täituda Sinuga.
Aitäh, Issand, et seal, kus on Sinu Püha Vaim,
seal on vabadus ja rõõm.
Elava vee vood pulbitsevad ja voolavad.
Aitäh, Issand, et me kõik võime täituda Püha Vaimuga.
Kui keegi pole veel rääkinud keeltes,
siis ka keeled hakkavad nüüd voolama.
See on nagu mullivann - meie sees ja meie ümber.
Aitäh, Issand, et me võime tankida ja juua nüüd Sinu elava vee jõest.
Aitäh, aitäh, Issand!
Aitäh, Issand, et see on rõõmujõgi. - Rõõmu, rahu ja vabaduse jõgi.
Aitäh, Püha Vaim, et Sa puudutad ja vabastad
ja tervendad südameid.
Sa puudutad ja tervendad just praegu.
Sa õnnistad ning tood lohutust.
Sa täidad armastuse ja rahuga.
Sinus, Issand, on kõik olemas.
Sinus, Issand, on kõik.
Psalm 65:10 ütleb:
"Sina oled maa eest hoolitsenud ja seda jootnud..."
Sa kastad meid rikkalikult.
Sa valad nagu kastekannuga.
"Sa teed selle väga rikkaks. Jumala veesooned on täis vett."
Me võime olla täis Püha Vaimu.
Imeline! - Aitäh, Isa.
Võiksime siia veel kauaks jääda ,
aga tahan julgustuseks öelda, et see osa kuulub meile kõigile.
Nagu ma saate alguses ütlesin - see on lihtsalt harjumuse asi.
Me kõik oleme nii harjunud elama omast tarkusest ja jõust.
Aga juba mõte sellest,
et meie kohal on selline vetevoog ja kosk,
võib aidata sind ja mind,
kui kujutled, et Jumala õnnistus ja Jumala Vaim
aina tulvavad sinu üle.
See aitab seda vastu võtta.
Aitäh kõigile vaatajatele julgustavate kirjade eest!
On imeline saada julgustatud ja see liigutab meid väga.
Oleme väga tänulikud, et meie saated on aidanud ja toetavad nii paljusid.
Tänu Issandale selle eest!
Võite külastada me kodulehekülge, mida näete ekraanil.
Kui olete huvitatud me koolist, siis koolis on veel vabu kohti.
Kui olete huvitatud lasteaiast, võite samuti alati appi tulla.
Kui pole midagi muud teha, tulge meile koristama ja aitama.
Kodulehe kaudu võib tellida ka neid raamatuid.
Teine osa käsitlebki just Püha Vaimu ja ma soovitan seda lugeda,
kui soovid õppida tundma Püha Vaimu isikut
ning tutvuda Temaga lähemalt.
See teine raamat on selleks väga hea.
Olge õnnistatud ja täis Püha Vaimu! Aamen.
Tahan teid julgustada täna.
Me mõtleme sageli andmisega seoses ka millegist ilma jäämisele.
Kui annan selle 50-eurose TV7 töö heaks,
jään ju sellest 50-eurosest ilma.
Piibel räägib andmisest hoopis teisel viisil.
Jeesus ütleb: "Andke, ja teile antakse!"
Piibel ütleb samuti,
et see, kes rikkalikult külvab, saab ka rikkalikult saaki.
Kui anname Jumalale, siis külvame alati Tema riiki.
Isegi kui arvate, et jääte millestki ilma,
ei kaota te tegelikult midagi.
Sest andes Jumalale, külvate te Tema kuningriiki,
kuid te ei saa külvata ilma saaki saamata.
Nii tahan julgustda teid külvama TV7 töösse.
Sellega külvate tegelikult Jumala kuningriigi töösse,
sest TV7 teeb ainult Jumala kuningriigi tööd.
Olge õnnistatud ja teadke,
et Jumal õnnistab teid, kui teie õnnistate Tema tööd.
Helistades 900 1770, annetate 10 eurot.
Võite kasutada ka kontonumbreid, mida näete peatselt ekraanil.
Pidage meeles külvata rikkalikult, sest siis saate ka rikkaliku saagi.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7